Mestica

Kumpulan Mestica  merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu nasyid Melayu. Kumpulan ini memulakan karier mereka sekitar tahun 2004 setelah mengikat kontrak sebagai artis rakaman Hijjaz Records, sebuah syarikat rakaman yang turut menaungi beberapa kumpulan nasyid terkenal seperti Inteam, UNIC dan Ae-man.

Sejarah Penubuhan
Kumpulan Mestica telah ditubuhkan oleh 4 orang mahasiswa UiTM Shah Alam iaitu Shaiful, Khairul, Razin dan Khalil. Pada ketika itu, setiap daripada mereka menuntut pengajian dalam bidang yang berbeza di mana Shaiful merupakan pelajar di bawah Fakulti Kejuruteraan, Khairul di bawah Fakulti Sains Sukan & Rekreasi, Razin di bawah Fakulti Pengurusan & Perniagaan, manakala Khalil di bawah Fakulti Pengurusan Hotel & Pelancongan.

Pada asalnya, anggota-anggota kumpulan ini bergiat aktif dengan menganggotai beberapa kumpulan nasyid di UiTM Shah Alam, antaranya Asy-Syiffa', Al-Wahdah dan Is-One yang aktif pada sekitar tahun 2000 hingga 2002. Shaiful dan Khairul menganggotai kumpulan Asy-Syiffa', Razin dengan Is-One dan Khalil dengan Al-Wahdah. Namun, kumpulan-kumpulan ini telah dibubarkan atas pelbagai sebab. 

Sekitar tahun 2003, Khairul telah mendapat panggilan daripada pihak pengurusan Hijjaz Records yang kebetulan mahu mencari satu lagi kumpulan nasyid yang terdiri daripada mahasiswa universiti untuk diuji bakat dalam usaha mereka untuk mencari artis rakaman baharu selepas In-Team (kini Inteam) dan UNIC. Maka, Khairul telah mengambil keputusan untuk mencari semula bekas ahli kumpulan-kumpulan tersebut untuk digabungkan menjadi sebuah kumpulan nasyid baharu sekaligus meneruskan kesinambungan irama nasyid di UiTM. Pada peringkat awal penubuhannya, kumpulan ini pernah menggunakan beberapa nama, antaranya Ideal dan Mestika. Namun selepas menjalani uji bakat dan diterima menjadi artis baharu Hijjaz Records nama kumpulan ini ditukar kepada nama Mestica agar nampak lebih sesuai & menarik.

Kumpulan Mestica juga memberi sokongan dan bimbingan kepada kumpulan-kumpulan nasyid baru di UiTM seperti kumpulan nasyid Skilas dari Kolej Perindu. Hasil tunjuk ajar mereka telah berjaya meletakkan kumpulan nasyid Skilas sebagai sebuah kumpulan nasyid yang popular dalam kalangan pelajar di UiTM Shah Alam.

Ahli-ahli

 Shaiful Izzuddin bin Mohamad (Shaiful) - dari kumpulan As-Syiffa’
 Mohd Khairulnizam bin Zainol (Khairul) - dari kumpulan As-Syiffa’
 Muhamad Razin bin Che Mud (Razin) - dari kumpulan Is-One 
 Khalil Khusairi bin Tarmizi (Khalil) - dari kumpulan Al-Wahdah

Diskografi
Album Studio

TahunJudulPenerbit AlbumLabelEdaran2004Sendu SendawaHijjazHijjaz RecordsEMI Music Malaysia
 2005 Layar KeinsafanHijjazHijjaz RecordsEMI Music Malaysia2007 Tigasatutiga (313)HijjazHijjaz RecordsEMI Music Malaysia


Album Himpunan/Kompilasi

 Tahun Lagu Album Terbitan 2012 Kasih  (menampilkan Dakmie) Terbaik Nasyeed.Com  (bersama Rabbani, Dakmie, Aishah, Mu'adz, Wildan dan Lamda (artis Indonesia)) NC Records 2013  Projek Palestin - Satu.Misi.Kemenangan  (bersama Dakmie, Dendang Anak, Alfarabiband dan Dr. Ibrahim Ghaffar)

Pautan luar
 http://www.mestica.org 

Kategori:Kumpulan nasyid Malaysia
Kategori:Peserta Gema Gegar Vaganza